นายกรัฐมนตรีสิงคโปร์

นายกรัฐมนตรีสิงคโปร์ () หรือเรียกอย่างเป็นทางการว่า นายกรัฐมนตรีแห่งสาธารณรัฐสิงคโปร์ เป็นหัวหน้ารัฐบาลของประเทศสิงคโปร์ โดยจะได้รับการแต่งตั้งจากประธานาธิบดีผ่านคำแนะนำและยินยอมของคณะรัฐมนตรีสิงคโปร์ นายกรัฐมนตรีคนปัจจุบันคือลอว์เรนซ์ หว่อง ผู้ดำรงตำแหน่งในวันที่ 15 พฤษภาคม ค.ศ. 2024

สิงคโปร์ใช้ระบอบที่อิงจากระบบเวสต์มินสเตอร์ โดยนายกรัฐมนตรีสามารถปกครองได้เฉพาะตอนที่มีความเชื่อมั่นจากรัฐสภาส่วนใหญ่ ในทางปฏิบัติ นายกรัฐมนตรีเป็นหัวหน้าพรรคการเมืองเสียงข้างมากในรัฐสภา

ประวัติ
ตำแหน่งนายกรัฐมนตรีสืบทอดจากตำแหน่งหัวหน้ารัฐมนตรีใน ค.ศ. 1959 หลังสิงคโปร์ยังคงสถานะปกครองตนเองจากสหราชอาณาจักรในฐานะรัฐสิงคโปร์ โดยมีลี กวนยูสาบานตนเข้ารับตำแหน่งรัฐมนตรีคนแรกในวันที่ 5 มิถุนายน ค.ศ. 1959 

ส่วนสถานะปกครองตนเองของสิงคโปร์ในความตกลงมาเลเซียนั้น ตำแหน่งนายกรัฐมนตรียังคงไม่เปลี่ยนแปลงหลังสิงคโปร์ผนวกเข้ากับมาลายา ซาราวัก และบอร์เนียวเหนือ เพื่อสถาปนาประเทศมาเลเซียใน ค.ศ. 1963 แม้ว่าจะมีนายกรัฐมนตรีมาเลเซียในสหพันธรัฐทั้งหมดที่สิงคโปร์เคยเป็นส่วนหนึ่งชั่วครู่

หลังสิงคโปร์เป็นเอกราชใน ค.ศ. 1965 ตำแหน่งนายกรัฐมนตรียังคงดำรงอยู่ โดยที่ประธานาธิบดีสิงคโปร์กลายเป็นประมุขแห่งรัฐเชิงพิธี ใน ค.ศ. 1991 การแก้ไขรัฐธรรมนูญสิงคโปร์ได้มอบอำนาจบริหารให้กับประธานาธิบดี รวมถึงอำนาจยับยั้งรัฐบาลตามดุลพินิจ รัฐธรรมนูญยังมอบอำนาจ "ในการกำกับดูแลและควบคุมรัฐบาลโดยทั่วไป" ให้แก่คณะรัฐมนตรี โดยประธานาธิบดีมีหน้าที่เกือบทั้งหมดดำเนินการตามคำแนะนำของคณะรัฐมนตรีหรือรัฐมนตรีที่ปฏิบัติหน้าที่ภายใต้การกำกับดูแลของคณะรัฐมนตรี ดังนั้น ในทางปฏิบัติ ผู้ดำเนินการบริหารประเทศส่วนใหญ่เป็นของนายกรัฐมนตรีและคณะรัฐมนตรี

สิทธิพิเศษ
ซรีเตอมาเซ็กเป็นที่พักอาศัยอย่างเป็นทางการของนายกรัฐมนตรี แม้ว่าไม่มีนายกรัฐมนตรีคนใดเคยอาศัยอยู่ที่นั่นก็ตาม เดอะอิซตานาเป็นที่ทำการของนายกรัฐมนตรี อย่างไรก็ตาม นับตั้งแต่ ค.ศ. 2024 ซรีเตอมาเซ็กทำหน้าที่เป็นสำนักงานของนายกรัฐมนตรี เนื่องมาจากการปรับปรุงเดอะอิซตานาอย่างต่อเนื่อง ซึ่งได้รับการยืนยันจากลอว์เรนซ์ หว่อง ในคำปราศรัยเนื่องในวันชาติของเขา

เงินเดือนประจำปีของนายกรัฐมนตรี ก่อนการปรับเงินเดือนใน ค.ศ. 2011 อยู่ที่ 3.07 ล้านดอลลาร์สิงคโปร์ เมื่อวันที่ 21 พฤษภาคม ค.ศ. 2011 นายกรัฐมนตรีลี เซียนลุง ได้จัดตั้งคณะกรรมการขึ้นเพื่อพิจารณาเงินเดือนของนายกรัฐมนตรี ประธานาธิบดี รัฐมนตรี สมาชิกรัฐสภา และผู้ดำรงตำแหน่งทางการเมืองอื่น ๆ หลังจากที่คณะกรรมการได้อนุมัติการลดเงินเดือนตามคำแนะนำในรัฐสภาแล้ว เงินเดือนของนายกรัฐมนตรีก็ลดลงร้อยละ 36 รวมถึงการลดเงินบำนาญของเขาลงเหลือ 2.2 ล้านดอลลาร์สิงคโปร์ หรือประมาณ 1.7 ล้านดอลลาร์สหรัฐในขณะนั้น 

กระนั้น นายกรัฐมนตรีสิงคโปร์ยังคงเป็นผู้นำทางการเมืองที่ได้รับเงินเดือนสูงที่สุดในโลก

 รายชื่อ 
 พรรคการเมือง

ลำดับภาพชื่อการเลือกตั้งระยะเวลาดำรงตำแหน่งพรรคการเมืองคณะรัฐมนตรีประธานาธิบดีเข้ารับตำแหน่งออกจากตำแหน่งระยะเวลา1133x133pxลี กวนยู19595 มิถุนายน195928 พฤศจิกายน1990PAPลี ก. 1เอลิซาเบธที่ 2สมเด็จพระราชินีนาถแห่งสหราชอาณาจักร(1959–1963)ปูตราแห่งปะลิสพระมหากษัตริย์มาเลเซีย(1963–1965)1963ลี ก. 2ยูซฟ อิซฮัก(1965–1970)1968ลี ก. 3เบนจามิน เชียส์(1971–1981)1972ลี ก. 41976ลี ก. 51980ลี ก. 6เทวัน นายัร(1981–1985)1984ลี ก. 7วี คิม วี(1985–1993)19882141x141pxโก๊ะ จ๊กตง—28 พฤศจิกายน199012 สิงหาคม2004PAPโก๊ะ 11991โก๊ะ 2ออง เท็ง เชียง(1993–1999)1997โก๊ะ 3เอส. อาร์. นาทัน(1999–2011)2001โก๊ะ 43133x133pxลี เซียนลุง—12 สิงหาคม200415 พฤษภาคม2024PAPลี ซ. 12006ลี ซ. 22011ลี ซ. 3โทนี ตัน(2011–2017)2015ลี ซ. 4ฮาลีมะฮ์ ยากบ(2017–2023)2020ลี ซ. 5ตรรมัน จัณมุกรัตตินัม(ตั้งแต่ 2023)4133x133pxลอว์เรนซ์ หว่อง—15 พฤษภาคม2024ดำรงตำแหน่งPAPหว่อง 12025หว่อง 2

อ้างอิง

แหล่งข้อมูลอื่น

 Prime Minister's Office


สิงคโปร์